Janika Lõiv

Janika Lõiv (aastani 2011 Ardel, sündinud 28. novembril 1989 Võrus) on eesti jalgrattasportlane.

Ta lõpetas 2008. aastal Tsirguliina Keskkooli. 

Sportlikud saavutused
Kergejõustik
Ta on harrastanud isa Veiko käe all kergejõustikku ning tulnud aastatel 2007–2011 kesk-, takistus- ja pikamaajooksus mitmel korral Eesti juunioride ja noorsoomeistriksSelgunud on Valgamaa aasta parimad sportlased. Lõuna_Eesti Postimees,20. detsember 2007. ning võitnud Eesti meistrivõistlustel 2 korral 3000 m takistusjooksus (2008, 2010) ja Eesti sisemeistrivõistlustel 3000 m jooksus (2008) pronksi.Eesti meistrivõistlused. Eesti Kergejõustiku Liit.
Jalgrattasport
Jalgrattatreeninguid alustas Janika Lõiv 2014. aastal abikaasa Urmas Lõivu õhutusel. Hiljem on tema treenerid olnud ka Karmen Reinpõld ja Jesus Castellanos Torres.

Lõiv on võistelnud profiklubides KMC Orbea (2022, Prantsusmaa) ja KMC MTB Racing Team (2023–2024, Holland).  Aastast 2019 on ta MTÜ Team Lõiv MTB juhatuse liige.
Olümpiamängud
Mägirataste maastikusõit: 2020. aasta suveolümpiamängudel Tōkyōs 17. ja 2024. aasta suveolümpiamängudel Pariisis 19. koht. 
Maailmameistrivõistlused
Mägirataste maastikusõit: 2018. aastal 40., 2019. aastal 23., 2020. aastal 20., 2021. aastal 16. ja 2023. aastal 35. koht.
Lühirajasõit: 2021. aastal 13. ja 2022. aastal 29. koht.
Euroopa meistrivõistlused
Mägirataste maastikusõit: 2018 – 23., 2019 – 9., 2020 – 11., 2021 – 6., 2022 – 11., 2023 – 13. (ühtlasi Euroopa mängud) ja 2024 – 8. koht.
Lühirajasõit: 2024 – 4. koht.
Eesti meistrivõistlused
Aastatel 2017–2024 on Lõiv tulnud 10 korral Eesti meistriks (sh 3 korral lühirajal) mägirataste maastikusõidus ja 1 korra teatekrossis. 

Aastatel 2019–2023 on Janika Lõiv valitud Eesti Jalgratturite Liidu poolt Eesti parimaks naisratturiks.Selgusid Eesti parimad ratturid. sport.postimees.ee, 10. november 2023.

Isiklikku
Janika Lõivu vanemad on Piia ja Veiko Ardel. Veiko Ardel on tulnud 1987. aastal vabamaadluses Eesti meistriks, tegutsenud maadlus- ja kergejõustikutreenerina ning on läbinud rohkem kui 50 korral maratoni jooksudistantsi. Janika Lõivul on kaks õde, noorem õde Johanna Ardel on tulnud mitmel korral kesk- ja pikamaajooksudes Eesti meistriks ja sisemeistriks.
Perekond Ardel – ettevõtlikkus kui elustiil. maalelamisepaev.ee, 13.09.2021.

 Viited 

 Välislingid 

 Janika Lõiv rühkis nelja aastaga nullist olümpiaala maailma eliiti. Õhtuleht, 28. oktoober 2020.
Janika Lõiv loobus profilepingust, et valmistuda OM-iks koduste toetajate toel. jooksja.ee, 10. detsember 2020.
Lõiv enne teist olümpiat: see on ikka ime, et suutsin punktid kokku korjata. sport.err.ee, 2. juuni 2024.

Kategooria:Eesti jalgratturid
Kategooria:Sündinud 1989